laion/Wikipedia-Exotic huggingface dataset:
Steven Zuber

Steven Zuber (sündinud 17. augustil 1991 Winterthuris) on Šveitsi jalgpallur, kes mängib poolkaitsjana Kreeka kõrgliiga klubis Ateena AEK ja Šveitsi jalgpallikoondises. Ta alustas klubikarjääri Grasshopperis, mille meeskonnas debüteeris ta Šveitsi kõrgliigas 2008. aastal. 2013. aasta juulis liitus ta Venemaa kõrgliiga klubiga Moskva CSKA. Hooajal 2013–14 tuli ta CSKA-ga Venemaa meistriks. 2014. aasta augustis sõlmis ta nelja-aastase lepingu Saksamaa kõrgliiga klubiga TSG 1899 Hoffenheim. Hooaja 2018–19 teises pooles mängis ta laenul VfB Stuttgart. 2020. aasta augustis sõlmis ta kolmeaastase lepingu Eintracht Frankfurdiga. 2021. aasta augustis suundus ta laenule Ateena AEK-i. Šveitsi jalgpallikoondises tegi Zuber debüüdi 2017. aastal. Koondisekarjääri kaks esimest värava lõi ta 7. oktoobril 2017 MM-i valikmängus Ungari vastu. Ta kuulus Šveitsi koondisse 2018. aasta maailmameistrivõistlustel. Maailmameistrivõistluste esimeses alagrupimängus lõi ta värava Brasiilia vastu. 2012. aasta suveolümpiamängude jalgpalliturniiril kuulus ta Šveitsi olümpiameeskonda. Grasshopper Šveitsi karikas: 2012–13 CSKA Premjer Liga: 2013–14 Venemaa superkarikas: 2013, 2014
Veltrusy

Veltrusy (saksa keeles Weltrus) on linn Tšehhis Kesk-Tšehhi maakonnas Mělníki ringkonnas. Veltrusy asub Vltava jõe paremal kaldal, Praha kesklinnast umbes 22 km põhjas. Veltrusyt on esmamainitud 1226. aastal. Alevi staatuse sai 1899. aastal ja linnaõigused 1926. aastal. Kuid Veltrusy kaotas varsti linnaõigused ja sai need tagasi alles 1. juulil 1994. Linna olulisim vaatamisväärsus on 18. sajandil rajatud barokkstiilis Veltrusy loss. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Kostel Narození sv. Jana Křtitele Hrady.cz Povinně zveřejňované informace Město Veltrusy. Vaadatud 14. aprillil 2023 Zámek Veltrusy Zámky - středočeského kraje
Andrea Belotti

Andrea Belotti (sündinud 20. detsembril 1993 Calcinates) on Itaalia jalgpallur, kes mängib ründajana Itaalia kõrgliigaklubis Como ja Itaalia jalgpallikoondises. Ta alustas klubikarjääri AlbinoLeffes, millega liitus 2006. aastal. Klubi meeskonnas debüteeris ta hooajal 2011–12 Itaalia esiliigas. 2013. aasta septembris liitus ta Palermoga, mis mängis toona Itaalia esiliigas. Hooajal 2013–14 võitis ta Palermoga Itaalia esiliiga. Samal hooajal lõi Belotti liigas kümme väravat. Oma esimesel hooajal (2014–15) Itaalia kõrgliigas lõi ta kuus väravat. 2015. aasta augustis siirdus ta Torinosse. Alates hooajast 2015–16 kuni hooajani 2020–21 lõi Belotti Itaalia kõrgliigas igal hooajal vähemalt kümme väravat. Tema kõige edukam hooaeg on olnud 2016–17, mil ta lõi liigas 26 väravat. Torinos lõi Belotti aastatel 2015–2022 kokku 113 väravat, millega on ta Torino läbi aegade paremuselt kaheksas väravalööja. 2022. aasta augustis sõlmis ta lepingu Itaalia kõrgliigaklubiga Roma. Hooaja 2023/24 teises pooles oli ta Romast laenul Itaalia kõrgliigaklubis Fiorentina. 2024. aasta juunis sõlmis ta kaheaastase lepingu äsja Itaalia kõrgliigasse tõusnud klubiga Como. Itaalia jalgpallikoondises tegi Belotti debüüdi 1. septembril 2016 sõprusmängus Prantsusmaa vastu. Koondisekarjääri esimese värava lõi ta oma kolmandas koondisemängus 9. oktoobril 2016 MM-i valikmängus Põhja-Makedoonia vastu. 2021. aastal tuli ta Itaalia koondisega Euroopa meistriks. Ta mängis Itaalia koondises aastatel 2016–2022 kokku 44 korda ja lõi 12 väravat. "Andrea Belotti ha firmato un accord preliminare con il Como 1907" (itaalia). Como 1907. 25. juuni 2024.
Chris Brown (jäähokimängija)

Christopher James Brown (sündinud 3. veebruaril 1991 Flower Moundis Texases) on USA jäähokimängija, kes mängib keskründajana Saksamaa kõrgliiga klubis Nürnberg Ice Tigers. Aastatel 2009–2012 mängis ta Michigani Ülikooli jäähokimeeskonnas. 2009. aastal valiti ta NHL-i draft '​is Phoenix Coyotesi poolt 36. valikuna. Hooajal 2012–13 asus ta mängima American Hockey League'is Coyotesi noorteklubis Portland Pirates ning lõi uustulnukatest enim väravaid (29). Samal hooajal sai ta Coyotesi meeskonnas NHL-is kirja viis mängu. 2014. aasta märtsis müüdi Browni mängijaõigused Washington Capitalsile. 22. märtsil 2014 lõi ta mängus San Jose Sharksi vastu oma esimese värava NHL-is. Enam sai ta mänguaega jätkuvalt AHL-is, kus ta mängis Hershey Bearsi ridades. Hooajal 2015–16 teises pooles müüdi tema mängijaõigused New York Rangersile, kuid sel ja järgmisel hooajal sai ta mänguaega ainult AHL-is Rangersi noorteklubis Hartford Wolf Pack. 2017. aasta juulis sõlmis ta üheaastase lepingu Saksamaa kõrgliiga klubiga Iserlohn Roosters. 2018. aasta mais siirdus ta Ice Tigersi. 2009. aastal tuli Brown USA kuni 18-aastaste koondisega omavanuste maailmameistriks. 2011. aastal võitis ta USA kuni 20-aastaste koondisega juunioride maailmameistrivõistlustel pronksmedali. Chris Brown NHL.com lehel Chris Brown hockeydb.com lehel
Joe Whitney

Joseph Ryan Whitney (sündinud 6. veebruaril 1988 Readingis, Massachusettsis) on USA jäähokimängija, kes mängib Saksamaa kõrgliiga klubis Iserlohn Roosters ründajana vasakäärel. Aastatel 2007–2011 mängis ta Boston College'i jäähokimeeskonnas. Aastatel 2008 ja 2010 tuli ta Boston College'iga üliõpilasliiga võitjaks. Hooaja 2010–11 lõpus debüteeris ta American Hockey League'i (AHL) klubis Portland Pirates. 2011. aasta augustis sõlmis ta lepingu AHL-i klubiga Albany Devilsiga. 2013. aasta märtsis sõlmis ta lepingu NHL-i klubiga New Jersey Devils, mille meeskonnas debüteeris ta NHL-is hooajal 2013–14. Hooajal 2014–15 sai ta New Jersey Devilsi meeskonnas NHL-is kirja neli mängu ja ühe värava. Hooajal 2015–16 mängis ta AHL-is Bridgeport Sound Tigersis, hooajal 2016–17 San Antonio Rampage'is ja Tucson Roadrunners'is ning hooajal 2017–18 Hartford Wolf Packis ja Hershey Bearsis. 2018. aasta juulis sõlmis ta kaheaastase lepingu Rootsi kõrgliiga klubiga Linköping HC. 2020. aasta novembris sõlmis ta lepingu Roostersiga. Joe Whitney NHL.com lehel Joe Whitney hockeydb.com lehel
Kollane vihm

„Kollane vihm. Maalinguid nägemisest ja mõistmisest“ on Gunnar Neeme (1918–2005) esimene eestikeelne luulekogu, mis ilmus 1976. aastal. Autor on koondkogu ise illustreerinud. „Kollane vihm“ koosneb 30 proosaluuletusest, samuti on selles 30 illustratsiooni. Mõned luuletused sellest kogust, nagu „Tühimaa“, „Kollane vihm“, „Urikivi“, Eemaldujast ja jääjast“ ja „Siiruviiruline“, on avaldatud ajakirjas Tulimuld (1967, nr 2). „Kollases vihmas“ on kirjutatud erinevatel teemadel. Pagulaskirjanikule omaselt käsitleb Neeme kodumaa teemat. Proosaluuletustes on esiplaanil loodusnähtuste kujutamine isikupärase kujundikeele kaudu, lugejale avaneb autori filosoofiline maailmatunnetus. Kuna Neeme oli elukutselt kunstnik, siis ametile sobivalt on luuletusteski esindatud kirjutamine värvidest ja kunstniku loomeprotsessist. „Kollases vihmas“ on luuletaja tegelenud ka sõjateemaga. Mitmed luuletused kõnelevad inimsuhetest (armastus, sõprus) ja tunnetest, nagu kurbus, rõõm ning üksindus. Kirjandusteadlane Helmi Eller märgib, et Neeme luuletekstides on rikkalikult epiteete ja kujundeid, rohkesti värvimotiive. Elleri arvates on Neeme luulekeeles uusromantismi kirjandusvoolule omaseid jooni, mis meenutavad talle kirjandusrühmituse Noor-Eesti liikmete kirjutamisstiili. Eller nimetab Neemet „noor-eestlaste otseseks järglaseks“. Leonid Trett näeb Neeme luulekeeles mõjutusi Ida filosoofiast ja mõningaid sarnasusi sanskriti luulega. Hannes Oja on pidanud luulekogu illustratsioonide stiili poolabstraktseks kunstiks. Kuigi teost on vähesel määral arvustatud, on vastukaja olnud positiivne. Leonid Trett on teost hinnates kirjutanud: „Kokkuvõttes aga võib ütelda, et selle luulekogumiku näol on tegemist omapärase ja väärtusliku saavutusega kunstnik G. Neeme poolt, milline saavutus näib tõusvat ta loomingu paremiku tasemele kujutava kunsti alal.“ Helmi Eller on täheldanud luuletustes autori maailmavaate avaldumist: „Harva saame nii ulatusliku sissevaate ühe luuletaja vaimsusesse, kuigi luuletuskogud esitavad stiliseeritud tõelisust, sümboolset konkreetsust.“ Hannes Oja on oma arvustuses keskendunud teose kujundusele, tuues kiiduväärsena esile kogumiku illustratsioonide kunstilise ühtsuse. Meta Pruul on viisistanud luulekogu esimese luuletuse „Mu maa“. Neeme, Gunnar 1976. Kollane vihm. Maalinguid nägemisest ja mõistmisest. Adelaide: Ivoret. Laak, Marin 2018. Siiruviiruline tantsijatar sidrunikollasel matil. Gunnar Neeme luule kunstist. – Gunnar Neeme. Lõunaristi all – eesti kunstnik Austraalias. Tallinn: Eesti Kunstimuuseum, 109-132. Neeme, Gunnar. Nägemisest ja mõistmisest. – Tulimuld 1967, nr 2, lk 111-113. Trett, Leonid. Gunnar Neeme loomingu õhtu. – Meie Kodu 1979, nr 47, lk 3. Trett, Leonid. „Kollane vihm“. – Meie kodu 1977, nr 24, lk 4. Laak, Marin. Siiruviiruline tantsijatar sidrunikollasel matil. Gunnar Neeme luule kunstist. - Gunnar Neeme. Lõunaristi all – eesti kunstnik Austraalias 2018, lk 118- 121, 124. Eller, Helmi. Luulet ookeani tagant. – Eesti Päevaleht 1980, nr 15, lk 10. Oja, Hannes. Kaks värsikogu Austraaliast. – Vaba Eestlane 1978, nr 20, lk 7. H.T. A.E.N. „Ilo“ aastapäeva kontserdi ettevalmistamisel. – Meie kodu 1977, nr 41, lk 4.
Bantha

Banthad on väljamõeldud olendid George Lucase Star Warsi frantsiisis. Nad on suured neljajalgsed imetajad, kellel on pikk ja paks karv, ning neid nähti esmakordselt filmis "Tähtede sõda" (1977), kus Tuskenid Tatooine'i planeedil kasutasid neid koormaid vedavate loomadena. Pärast seda on neid näha olnud veel mitmes Star Warsi teoses, sealhulgas "Jedi tagasituleku"' eriväljaandes (1983), eelfilmides "Nähtmatu oht" (1999) ja "Kloonide rünnak" (2002) ning telesaadetes Star Wars: Kloonisõjad ja The Mandalorian, samuti videomängudes ja raamatutes. Banthad olid ühed esimesed olendid, mida Star Warsi filmisaagas tutvustati. Nad mõtles välja George Lucas, keda inspireeris osaliselt Marsi John Carteri Banthsi-nimeline olend. Kunstnik Ralph McQuarrie kujundas banthade väljanägemise. Algsed kavandid kujutasid neid hobuse moodi olenditena, kuid seejärel muudeti nad elevandisuuruseks. Kunstiline juht Leon Erickson juhtis Star Warsi banthakostüümi loomist. Selle aluseks oli elevandisadul, mille küljes oli jakikarvadest kehakate. Aiavõrgu abil vormiti peamask, ventilatsioonitorudest kumerad sarved ja puidust valmistatud saba oli kaetud paksude ohakatega. Bantha häälitsused lõi helidisainer Ben Burtt, kes kasutades aeglustatud karu häälitsusi oli varem aidanud luua häält Chewbaccale. Esimeses Tähtede sõja filmis mängis banthasid emane India elevant nimega Mardji, kes laenati Marine World Africa lõbustuspargist USAs. Stseenid filmiti Californias Death Valley rahvuspargis, kus probleemiks osutus, et Mardji heitis pidevalt kostüümi seljast, kuna selles oli talumatult palav. Hilisemates Tähtede sõja filmides ja sarjades näha olnud banthad on kõik olnud digitaalselt loodud algses filmis nähtud olendi järgi. Elevandi kõnnak oli eeskujuks AT-AT jalutajate liikumisele filmis "Impeeriumi vastulöök" (1980) ning banthad inspireerisid ka luggabeast-olendi loomist filmis "Jõud tärkab" (2015) ja Coreallini koerte loomist filmis "Solo: Tähesõdade lugu" (2018). Banthadel on mitmeid päriseluliste loomade omadusi nagu lumelambad, muskusveised, mammutid ja kodustatud jakid. Liigse kuumuse eest kaitsvat paksu karvkatet kasutavad ka näiteks antiloobid, kaamelid ja jerboad. Banthad on pälvinud sooja vastuvõttu filmisarja fännide ja tegijate seas. C-3PO-d portreteerinud näitleja Anthony Daniels nimetas neid "üheks parimaks asjaks filmis".
Ameerika Ühendriikide tööminister

Ameerika Ühendriikide tööminister (inglise keeles Secretary of Labor) on Ameerika Ühendriikide tööminister. Ta on valitsuskabineti liige ja juhib tööministeeriumit. 2021. aasta seisuga on tööminister Marty Walsh
Ameerika Ühendriikide tervishoiu- ja teenindusminister

Ameerika Ühendriikide tervishoiu- ja teenindusminister (inglise keeles Secretary of Health and Human Services) on Ameerika Ühendriikide tervishoiu- ja teenindusminister. Ta on valitsuskabineti liige ja juhib tervishoiu- ja teenindusministeeriumit. 2021. aasta seisuga on tervishoiu- ja teenindusminister Xavier Becerra.
Ameerika Ühendriikide eluasememinister

Ameerika Ühendriikide eluasememinister (inglise keeles Secretary of Housing and Urban Development) on Ameerika Ühendriikide eluasememinister. Ta on valitsuskabineti liige ja juhib eluasemeministeeriumit. Praegune eluasememinister on Marcia Fudge.
Ameerika Ühendriikide transpordiminister

Ameerika Ühendriikide transpordiminister (inglise keeles Secretary of Transportation) on Ameerika Ühendriikide transpordiminister. Ta on valitsuskabineti liige ja juhib transpordiministeeriumit. Alates 3. veebruarist 2021 on 19. transpordiminister Pete Buttigieg
Gardoši torn

Gardoši torn (serbia keeles Кула Гардош), tuntud ka kui Aastatuhande torn (Миленијумска кула) või János Hunyadi torn (Кула Сибињанин Јанка), on mälestustorn Zemuni linnaosas Serbia pealinnas Belgradis. See avati Franz Joseph I kingitusena 20. augustil 1896, et tähistada tuhande aasta möödumist Ungari asundusest Pannoonia tasandikul. Aastatuhande projekt hõlmas kokku seitset monumenti kogu Austria-Ungari selles osas, mis puudutas Transleitaaniat. Neist lõunapoolsem on Gardoši torn. Torn asub tollastel põlisungari piirialadel, kui Belgrad oli tollase Serbia Kuningriigi peamine piirilinn, täpsemalt Doonau paremkaldal Suure sõjasaare tagusel. Zemuni kindlus  Gardoši torn – pildid, videod ja helifailid Wikimedia Commonsis
Ameerika Ühendriikide energeetikaminister

Ameerika Ühendriikide energeetikaminister (inglise keeles Secretary of Energy) on Ameerika Ühendriikide energeetikaminister. Ta on valitsuskabineti liige ja juhib energeetikaministeeriumit. Alates 25. veebruarist 2021 on 16. energeetikaminister Jennifer Granholm
Ameerika Ühendriikide haridusminister

Ameerika Ühendriikide haridusminister (inglise keeles Secretary of Education) on Ameerika Ühendriikide haridusminister. Ta on valitsuskabineti liige ja juhib haridusministeeriumit. Alates 2. märtsist 2021 on 12. haridusminister Miguel Cardona
Krimmitatari riiklik akadeemiline muusika- ja draamateater

Krimmitatari riiklik akadeemiline muusika- ja draamateater (krimmitatari keeles Qırımtatar devlet akademik muzıkalı drama teatri) on teater Krimmi poolsaarel Simferopolis. See on ainus teater Krimmis, mille repertuaar on ka turgi keeltes ja ainus krimmitatarlaste teater maailmas. Teater asutati 1901. aastal. Teatrist (vene keel)
János Hunyadi

János Hunyadi (rumeenia keeles Ioan de Hunedoara, serbia keeles Сибињанин Јанко / Sibinjanin Janko; u 1406 – 11. august 1456) oli 15. sajandil Ungari juhtiv sõjaline ja poliitiline tegelane Kesk- ja Kagu-Euroopas. Enamiku kaasaegsete allikate järgi oli ta rumeenia päritolu aadlipere poeg. Ta omandas oma sõjaväeoskused Ungari kuningriigi lõunapiiridel, mis olid Osmanite riigi rünnakute all. Ta määrati Transilvaania vojevoodiks ja mitme lõunapoolse maakonna juhatajaks, seega võttis ta 1441. aastal vastutuse piiride kaitsmise eest. Ta suri Zimonys katku ning maeti Püha Miikaeli katedraali Gyulafehérváris. János Hunyadi torn
Uus-Sadama tee

Uus-Sadama tee on tänav Kunda linna põhjaosas. Tänava pikkus on 2727 meetrit, tänava-ala laius 16 - 18 meetrit. Tänav saab alguse Jaama tänava ristmikult. Põhja poole suundudes ristub Mere tänavaga ja Rakvere maanteega ning on harutee kaudu ühenduses Lontova teega. Hiljem ületab looklev tänav Kunda jõe ning lõpeb Kunda sadama ehitiste juures. Tänava alguses, aadressil Jaama 11 asub Kunda tsemendivabriku kontorihoone, mis on ehitismälestis. Seal tegutseb 1967. aastast Kunda Tsemendimuuseum. Ehitismälestis on ka sellest põhja pool rajatud (Mere 1) Kunda tsemendivabriku ametnike elamu. Tänava keskosas, maa-alal kuni idapoolse Rakvere maanteeni, paiknes varem Kunda linna prügila, mis on nüüdseks suletud. Tänava lõpuosas asuvad vasakul pool savikarjäärid ning paremal pool lahtised laoplatsid. Tänava alguses paiknevad üksikud ühepereelamud, keskosas asub tänava lääneservas kergliiklustee, tänava põhiosas paiknevad kahel pool rohealad. Teeregister(Vaadatud 01.04.2021) Geoportaal(vaadatud 30.03.2021) Vaade sadama poolt Uus-Sadama teele Kunda tsemendivabriku kontori hoone Kultuurimälestiste riiklik register Kunda tsemendivabriku ametnike elamu Kultuurimälestiste riiklik register
Ungari Rahvusmuuseum

Ungari Rahvusmuuseum (ungari keeles Magyar Nemzeti Múzeum) on rahvusmuuseum, kus talletatakse ungari ajalugu, kunsti ja arheoloogiat. Sealhulgas sisaldavad kogud leide, mis pärinevad kõikjalt István Püha krooni maadelt. Muuseum asutati aastal 1802. See asub Budapesti VIII ringkonnas uusklassitsistlikus hoones, mis ehitati aastatel 1837–1847 arhitekt Mihály Pollacki projekti järgi.  Ungari Rahvusmuuseum – pildid, videod ja helifailid Wikimedia Commonsis
VSS Vintorez

VSS- Vintorez (vene keeles Винто́вка Сна́йперская Специа́льная; vintovka snaiperskaja spetsialnaja) on Nõukogude Liidus loodud ja Venemaa relvastuses olev eriline helisummutiga snaiperpüss (GRAU kood 6P29), padrunile 9×39 mm raske allahelikiiruselise soomustläbistava SP5 kuuliga. Selle arendas 1980. aastate lõpus välja TsNIITotšMaš ja seda tootis Tula relvatehas.  Armeenia: saadud Venemaalt enne 2014. aastat väikeses koguses.  Gruusia: kasutusel politsei ja armee eriüksustes.  India: kasutusel MARCOS-is. Itškeeria Tšetšeeni Vabariik  Jordaania: ainult erioperatsioonide vägedes.[viide?]  Kasahstan[viide?]  Nõukogude Liit  Süüria: kasutusel Süüria maaväes.  Ukraina: kasutusel Ukraina Julgeolekuteenistuse Alfa grupis.  Valgevene: kasutusel erinevates eriüksustes.  Venemaa: erioperatsioonijõududes, Föderaalses Julgeolekuteenistuses (FSB) ja OMON-is. AS Val OTs-14 Groza VSK-94 AMB-17 Marine Scout Sniper Rifle Kaasaegsete Venemaa käsirelvade ja kergrelvade loend Venemaa maaväe varustuse loend Dolgov, Anna (19. mai 2015). "Moscow Admits Two Fighters Captured in Ukraine Are Ex-Russian Soldiers". The Moscow Times. Vaadatud 19. mai 2015. "VSS Vintorez Silenced Sniper Rifle". www.militaryfactory.com (inglise). http://vestikavkaza.ru/articles/Kak-obespechivaetsya-balans-sil-v-Zakavkaze.html "Arhiivikoopia". Originaali arhiivikoopia seisuga 20. oktoober 2017. Vaadatud 1. aprillil 2021.{{netiviide}}: CS1 hooldus: arhiivikoopia kasutusel pealkirjana (link) P, Rajat (19. juuli 2019). "Elite special forces of Army, IAF, Navy get major weapons upgrade | India News – Times of India". The Times of India (inglise). Vaadatud 18. juuli 2019. Neville, Leigh (25. august 2016). Modern Snipers. General Military. Osprey Publishing. Lk 190. ISBN 9781472815347. "Arhiivikoopia". Originaali arhiivikoopia seisuga 29. jaanuar 2012. Vaadatud 1. aprillil 2021.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 30. juuni 2022. Vaadatud 1. aprillil 2021.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 19. oktoober 2017. Vaadatud 1. aprillil 2021.{{netiviide}}: CS1 hooldus: arhiivikoopia kasutusel pealkirjana (link) https://armstrade.org/includes/periodics/news/2020/0831/101559399/detail.shtml Neville 2016, lk 229. "Special Purpose Sniper Rifle VSS 'Vintorez'". EnemyForces.net. Tula Arms Plant—manufacturers page (404, archive) Modern Firearms
Uueturu

Uueturu on asum Tartu Kesklinna linnaosas Emajõe paremal kaldal. Asum piirneb Emajõe, Poe tänava, Ülikooli tänava, Kalevi tänava, Aida tänava ja Väike-Turu tänavaga. Uueturu park Uueturu tänav
Neveklov

Neveklov (saksa keeles Neweklau) on linn Tšehhis Kesk-Tšehhi maakonnas Benešovi ringkonnas. Neveklov asub Benešovist umbes 12 km läänes ja Praha kesklinnast ligikaudu 38 km lõunas. Neveklovi on esmamainitud 1285. aastal, linnaõigused sai 1563. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. The History of Neveklov Oficiální stránka města Neveklov
Bhaskar (DJ)

Bhaskar Achkar Peres Petrillo (esinejanimi Bhaskar; sündinud 26. augustil 1991 Goiânias) on Brasiilia diskor ja muusikaprodutsent. Tema kaksikvend on Alok.
Mihály Pollack

Mihály Pollack (sünninimega Michael Pollack, 30. august 1773 Viin – 5. jaanuar 1855 Pest) oli austria päritolu ungari arhitekt, uusklassitsistliku arhitektuuri viljeleja. Tema põhitööks jäi Ungari Rahvusmuuseum (1837–1846).  Mihály Pollack – pildid, videod ja helifailid Wikimedia Commonsis
Peeter Ellervee

Peeter Ellervee (sündinud 7. detsembril 1960 Raplas) on eesti tehnikateadlane ja professor. Lõpetas Tartu 5. Keskkooli 1979, Tallinna Polütehnilise Instituudi automaatikateaduskonna elektronarvutite erialal cum laude 1984; aspirantuur TPI automaatikateaduskonnas 1985–1986; Linköpingi Ülikooli (Rootsi), külalistudeng 1990; doktorantuur Rootsi Kuninglikus Tehnikaülikoolis elektronsüsteemide disaini erialal 1993–2000; tehnikateaduste doktor, Rootsi Kuninglik Tehnikaülikool 2000. Tehnikateaduste doktor (High-Level Synthesis of Control and Memory Intensive Applications, juhendaja Ahmed Hemani), Rootsi Kuninglik Tehnikaülikool, 2000; dotsent 2000; professor 2004., Rootsi Kuninglik Tehnikaülikool, külalisteadur 1993; Georgia Tehnoloogiainstituut (Atlanta, USA), külalisteadur 2001 TTÜs 1980–…: elektronarvutite kateedri laborant 1980–1984, insener 1984–1986, 1988–1991; infotehnoloogia teaduskonna arvutitehnika instituudi digitaaltehnika õppetooli nooremteadur 1991–1993, teadur 2000, dotsent 2000–2004, digitaalsüsteemide disaini professor 2004–2016; infotehnoloogia teaduskonna arvutiteaduse instituudi professor 2017–…, arvutisüsteemide õppekeskuse juht 2017–… ., Loodusteadused ja tehnika. Arvutiteadused: kiipsüsteemi disain, riist- ja tarkvara koosdisain, riistvara kirjelduskeeled; Elektrotehnika ja elektroonika: arhitektuurne ja kõrgtasemesüntees, loogika-taseme süntees. Avaldanud üle 130 teaduspublikatsiooni. Tema juhendamisel on kaitstud 35 magistri- ja 4 doktoritööd. 1 patentse leiutise kaasautor. Paljude rahvusvaheliste konverentside programmi- või korralduskomitee liige alates 2000; IEEE, Circuits and Systems Society liige alates 2000; IEEE, SP/CAS/SSC Chapter (Estonia Section), Chapter Chair alates 2000; IEEE, Computer Society liige alates 2005; IEEE, Education Society liige alates 2008; eelretsenseerija mitmetel teaduskonverentsidel ja ajakirjades; ajakirja Elsevier Journal on Hardware Design (MICPRO) toimetuskolleegiumi liige alates 2008; külalistoimetaja ajakirjade Elsevier Journal on Hardware Design (MICPRO) ja Analog Integrated Circuits and Signal Processing (ALOG) erinumbrile "Norchip 2008" 2009–2010; IEEE, Estonia Section aseesimees 2014–2016; IEEE Estonia Section esimees 2017–2020; IEEE CASS VLSI Systems & Applications tehnilise komitee liige alates 2018. , 2010 Tallinna Tehnikaülikooli parim õppejõud Tallinna Tehnikaülikooli professorid läbi aegade. Tallinn: Tallinna Tehnikaülikool, 2008, lk. 52-53 Peeter Ellervee Eesti Teadusinfosüsteemis Elektroonika ja programmeerimine, raudteemudelism ja keelte ajalugu. Peeter Ellervee Eesti Teadusinfosüsteemis
Alam-Pannoonia

Alam-Pannoonia oli Rooma impeeriumi provints, mis piirnes kirde- ja idakaares valdavalt Doonauga. Selle peamised linnad olid Sirmium ja Aquincum. Provintsi moodustas aastal 103 pKr keiser Trajanus, kes jagas endise Pannoonia provintsi kaheks osaks: Ülem-Pannooniaks ja Alam-Pannooniaks. Selle alla kuulusid praeguse Ungari, Serbia, Horvaatia ning Bosnia ja Hertsegoviina alad. Teisel pool peajõge elasid vandaalide saabumiseni Sarmati hõimu esindajad jazygid. Provints lagunes 3. sajandil, kuigi Frangi riigi ajal kasutati nimetust taas slaavi elanikkonnaga Alam-Pannoonia vürstiriigi määratlemiseks. Sirmium (Sremska Mitrovica) Aquincum (Buda) Cuccium (Ilok) Cibalae (Vinkovci) Mursa (Osijek) Certissa (Đakovo) Marsonia (Slavonski Brod) Sopianae (Pécs) Ülem-Pannoonia